Diari Oficial de la Generalitat Valenciana


Sumari del DOGV 7748, del 29-03-2016 (2016/2070)

DECRET 29/2016, de 16 de març, del Consell, pel qual es modifica el Reglament del Cos Superior d'Interventors i Auditors de la Generalitat, aprovat per mitjà del Decret 72/2005, de 8 d'abril, del Consell.
------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2016/03/16/29/dof/vci/html**

### Dades del document

Número de DOGV
:   7748

Data del DOGV
:   29-03-2016

Secció del DOGV
:   I. DISPOSICIONS GENERALS

Número del document
:   2016/2070


Data del document
:   16-03-2016

Organisme emissor
:   Conselleria d'Hisenda i Model Econòmic

Tipus de document
:   Decret

Anàlisi jurídica

 Descriptors 

:   * Conselleria d'Hisenda i Model Econòmic
    * legislació

DECRET 29/2016, de 16 de març, del Consell, pel qual es modifica el Reglament del Cos Superior d'Interventors i Auditors de la Generalitat, aprovat per mitjà del Decret 72/2005, de 8 d'abril, del Consell. [2016/2070]  
PREÀMBUL  
  
L'estructura orgànica i funcional de la Intervenció General es troba regulada en el Decret 72/2005, de 8 d'abril, del Consell, pel qual s'aprova el Reglament del Cos Superior d'Interventors i Auditors de la Generalitat. Inicialment, les viceintervencions generals que conformaven l'estructura central de la Intervenció General eren la Viceintervenció General de Funció Interventora, la Viceintervenció General d'Auditories, la Viceintervenció General de Comptabilitat Pública i la Viceintervenció General per a l'Administració Sanitària.  
  
Per mitjà del Decret 196/2011, de 23 de desembre, del Consell, de modificació del Decret 72/2005 esmentat, es va crear la Viceintervenció General de Control Financer. El motiu va ser crear una unitat especial dedicada específicament a programar controls de caràcter financer en tots aquells òrgans i àrees de gestió on s'hagen pogut constatar bé desajustos importants d'ordre pressupostari no prou justificats, bé debilitats en la gestió que requereixen un pronunciament sobre la seua eficàcia, eficiència i economia.  
  
No obstant això, després de la posada en funcionament de la nova estructura organitzativa i l'evolució de les necessitats de control respecte als fons procedents de la Unió Europea, s'ha posat de manifest la necessitat d'una revisió de l'estructura i funcions assignades a la Viceintervenció General d'Auditories i a la Viceintervenció General de Control Financer.  
D'altra banda, l'entrada en vigor de la Llei Orgànica 2/2012, de 27 d'abril, d'Estabilitat Pressupostària i Sostenibilitat Financera, i del Reial Decret Llei 21/2012, de 13 de juliol, de mesures de liquiditat de les administracions públiques i en l'àmbit financer, així com l'adhesió de la Comunitat Valenciana als distints mecanismes extraordinaris de finançament, han suposat un increment molt significatiu en la càrrega de treball de la Viceintervenció General de Comptabilitat, fonamentalment perquè s'estableixen obligacions periòdiques de remissió d'informació.  
  
Per tot el que s'ha exposat, es considera necessari, en primer lloc, assignar totes les funcions relatives al control de les empreses públiques, ens públics no administratius, universitats i dels destinataris de beneficis atorgats per la Generalitat, a la Viceintervenció General de Control Financer; i en segon lloc, afegir una nova funció a la Viceintervenció General de Comptabilitat, consistent a remetre a l'Administració de l'Estat qualsevol informació relativa al compliment pel sector públic de la Generalitat de la normativa sobre estabilitat pressupostària, sempre que aquesta última atribuïsca la dita competència a la Intervenció General.  
Per tot això, de conformitat amb el que estableix la Llei 5/1983, de 30 de desembre, del Consell, a proposta del conseller d'Hisenda i Model Econòmic, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 16 de març de 2016,  
  
  
DECRETE  
  
Article únic. Modificació del Reglament del Cos Superior d'Interventors i Auditors de la Generalitat, aprovat per mitjà del Decret 72/2005, de 8 d'abril, del Consell  
Es modifiquen els articles 2 i 3 del Reglament del Cos Superior d'Interventors i Auditors de la Generalitat, aprovat per mitjà del Decret 72/2005, de 8 d'abril, del Consell, en el qual s'estableix l'estructura orgànica i funcional de la Intervenció, que queda redactat en la forma ressenyada en l'annex d'este decret.  
  
DISPOSICIÓ ADDICIONAL  
  
Única. De la modificació del Decret 167/2015, de 2 d'octubre, del Consell, pel qual es regula la composició, competències i funcionament de la Comissió Delegada del Consell d'Hisenda i Assumptes Econòmics  
Se suprimix la lletra l de l'apartat 1 de l'article 3 del Decret 167/2015, de 2 d'octubre, del Consell, pel qual es regula la composició, competències i funcionament de la Comissió Delegada del Consell d'Hisenda i Assumptes Econòmics.  
  
  
DISPOSICIÓ FINAL  
  
Única. Entrada en vigor  
El present decret entrarà en vigor l'endemà de la seua publicació en el Diari Oficial de la Comunitat Valenciana.  
  
València, 16 de març de 2016  
  
El president de la Generalitat,  
XIMO PUIG I FERRER  
  
El conseller d'Hisenda i Model Econòmic,  
VICENT SOLER I MARCO  
  
  
ANNEX  
Modificació del Decret 72/2005, de 8 d'abril, del Consell,   
pel qual s'aprova el Reglament del Cos Superior   
d'Interventors i Auditors de la Generalitat  
  
U  
Es modifica l'article 2.3, que queda redactat com segueix:  
«3. Les viceintervencions generals que, sota la dependència directa de la persona titular de la Direcció General de la Intervenció, conformen l'estructura central de la Intervenció General de la Generalitat, són les següents:  
a) Viceintervenció General de Control Financer i Auditories.  
b) Viceintervenció General de Control de Fons Comunitaris i Subvencions.  
c) Viceintervenció General de Comptabilitat.  
d) Viceintervenció General per a l'Administració Sanitària.»  
  
Dos  
Es modifica l'article 3.1, que queda redactat com segueix:  
«1. Sota la dependència directa de la persona titular de la Intervenció General, correspon a la persona titular de la Direcció General de la Intervenció l'exercici de les funcions següents:  
a) La coordinació de l'activitat de les viceintervencions generals així com de l'activitat fiscalitzadora de les distintes intervencions delegades.  
b) L'elaboració de les propostes d'informes sobre els expedients que, tenint transcendència en matèria de despesa, se sotmeten a l'aprovació o autorització del Consell.  
c) La tramitació dels expedients sobre discrepàncies.  
d) L'estudi, l'elaboració i la proposta d'aprovació d'ordres de servei i instruccions.  
e) Els assumptes interns i de personal de la Intervenció de la Generalitat.  
f) L'estudi i l'elaboració de projectes normatius en matèries directament relacionades amb les funcions de control de la despesa que té encomanades la Intervenció General.  
g) Elevar les propostes de designació dels representants de la Intervenció que hagen d'assistir als actes de recepció de la inversió.  
  
h) La coordinació de les actuacions d'auxili i col·laboració amb l'Administració de Justícia.»  
  
Tres  
Es modifiquen els paràgrafs a, b i c de l'article 3.2, que queden redactats com segueix:  
«a) La Viceintervenció General de Control Financer i Auditories:  
  
1r. Elaboració i proposta d'aprovació del Pla Anual d'Auditories del Sector Públic de la Generalitat i Universitats.  
2n. Elaboració i proposta d'aprovació del Pla Anual de Control Financer Permanent.  
3r. Elaboració i proposta de programació de controls financers a practicar sobre àrees específiques de l'activitat dels òrgans de l'Administració de la Generalitat, i sobre les del sector públic de la Generalitat.  
  
4t. Direcció i revisió dels treballs d'auditoria i control financer realitzats en aplicació dels plans anteriorment exposats.  
5è. Elaboració i direcció d'informes i dictàmens que es deriven de l'exercici del control financer permanent i dels controls financers específics que es practiquen, per a la seua elevació al Consell a través del titular de la conselleria amb competències en matèria d'hisenda.  
  
6è. Avaluació de la qualitat dels informes de control financer permanent que emeten les intervencions delegades, amb l'extensió i abast que reglamentàriament es determine.  
7è. Aplicació dels controls de qualitat establits per la Intervenció General, tant per als treballs que es realitzen en col·laboració amb firmes privades d'auditoria com per als que s'efectuen per mitjans propis, en execució de les funcions assignades a aquesta Viceintervenció.  
  
8è. Estudi, elaboració i proposta d'aprovació d'ordres de servei i instruccions en l'àmbit de la seua competència.  
b) La Viceintervenció General de Control de Fons Comunitaris i Subvencions:  
1r. Elaboració de la proposta d'actuacions de control de fons comunitaris a incloure en el Pla Anual d'Auditories de Fons Comunitaris.  
  
2n. Elaboració de la proposta d'actuacions de control sobre les subvencions finançades amb càrrec als pressupostos de la Generalitat a incloure en el Pla Anual de Control Financer de Subvencions.  
3r. Programació, coordinació, execució i seguiment de les actuacions de control anteriorment exposades aprovades en el Pla Anual d'Auditories de Fons Comunitaris i en el Pla Anual de Control Financer de Subvencions.  
4t. El control de qualitat de les actuacions de control realitzades tant en col·laboració amb firmes privades d'auditoria com les efectuades amb mitjans propis, en execució de les funcions assignades a aquesta viceintervenció.  
5è. Emissió d'informes, dictàmens i certificats relatius al control financer de fons comunitaris i subvencions.  
6è. Estudi, elaboració i proposta d'aprovació d'ordres de servei i instruccions en l'àmbit de la seua competència.  
c) La Viceintervenció General de Comptabilitat:  
1r. Estudi del Pla General de Comptabilitat per a la seua elevació a la conselleria competent en matèria d'hisenda.  
2n. Estudi dels plans especials de comptabilitat per a la seua elevació a la Intervenció General.  
3r. Recopilació i examen de la documentació necessària per a l'elaboració del Compte General.  
4t. Preparació i remissió del Compte General a la Sindicatura de Comptes i al Tribunal de Comptes, i el compliment de totes les sol·licituds d'informació i documentació que siguen efectuades pels esmentats òrgans.  
5è. Estudi, elaboració i proposta d'aprovació d'ordres de servei i instruccions en l'àmbit de la seua competència.  
6è. Estudi i proposta dels comptes del sector públic de la Generalitat de forma homogènia amb la comptabilitat nacional.  
7è. Direcció i coordinació amb els distints departaments afectats, de les aplicacions corporatives que donen suport al sistema comptable de la Generalitat.  
8è. Remissió a l'Administració de l'Estat de qualsevol informació relativa al compliment pel sector públic de la Generalitat de la normativa sobre estabilitat pressupostària, sempre que aquesta última atribuïsca la dita competència a la Intervenció General.»  
Quatre  
Es modifica l'article 3.3, que queda redactat como seguix:  
«3. Les viceintervencions generals de Control Financer i Auditories, de Control de Fons Comunitaris i Subvencions i de Comptabilitat comptaran, respectivament, amb un Servei de Control Financer, un Servei de Control de Fons Europeus i un Servei de Coordinació d'Informació Comptable. Correspon al primer l'estudi, la planificació i el desenvolupament de les actuacions preparatòries que siguen necessàries per a l'exercici dels controls financers i de les auditories que s'hagen de realitzar en aplicació dels corresponents plans anuals; al segon, l'estudi, la planificació i el desenvolupament de les actuacions preparatòries necessàries per a l'execució del pla anual de control de perceptors de fons europeus; i al tercer, la coordinació de les tasques de recopilació, examen, elaboració i remissió de la informació comptable a subministrar d'acord amb la normativa vigent.»  
  
  
Quint  
S'introdueix un nou apartat 4 en l'article 3, amb la redacció següent:  
  
«4. La Direcció General de la Intervenció comptarà amb un Servei de Coordinació i Suport Tècnic al qual correspondran l'estudi, la planificació i el desenvolupament de les actuacions preparatòries que siguen necessàries per a l'exercici de les funcions pròpies de la direcció general.»


Còpia Permalink ELI